***PRFoods AS*** (agrākais nosaukums ***Premia Foods***) ir Igaunijas pārtikas rūpniecības uzņēmums. Tas ir dibināts 2008. gadā. Uzņēmuma galvenais birojs atrodas Tallinā.

*PRFoods* audzē zivis, ražo un izplata zivju produktus. Tam ir zivju audzētavas Igaunijā, Skotijā, Zviedrijā un Somijā. Zīmoli: *Heimon Gourmet*, *Saaristomeren*, *Gurmé*, *Polar Fish*.

Uzņēmuma akcijas tiek kotētas biržā *Nasdaq Tallinn*. Lielākie akciju turētāji ir (2020. gada 31. martā): *ING Luxembourg S.A.* (62,71 %), *Lindermann, Birnbaum & Kasela OÜ* (4,17 %), *Ambient Sound Investments OÜ* (3,58 %), *Firebird Republics Fund Ltd* (3,30 %), *OÜ Rododendron* (3,15 %).

Vēsture
-------

*Premia Foods* logotips līdz 2014. gadam
No 2003. līdz 2005. gadam investīciju uzņēmums *Amber Trust* iegādājās Igaunijas zivju ražotāju *Vettel Oü*.
2005. gada novembrī tika nopirkts Somijas otrs lielākais zivju uzņēmums *Heimon Kala Oy*.
2005. gada decembrī *Amber Trust II* iegādājas Igaunijas un Lietuvas saldējuma ražošanas un saldētās pārtikas vairumtirdzniecības uzņēmumu *KPC*.
2006. gada decembrī tika dibināta zivsaimniecības pārvaldītājsabiedrība *Saaremere Kala AS*.
2007. gada janvārī tika iegādāts uzņēmums *Saaristomeren Kala Oy*, tādējādi ļaujot kontrolēt visu ražošanas ķēdi no zivju resursiem līdz to pārstrādei.
2007. gada jūlijā tika nopirkts zivju un zivju izstrādājumu vairumtirgotājs Igaunijā un Latvijā *GourmetHouse Oü*.
2007. gada septembrī tika iegādāts lielākais saldētās pārtikas izplatītājs Latvijā AS *FFL*.
2008. gada februārī tika iegādāts Sanktpēterburgas saldējuma ražotājs *Hladokombinat No 1*.

2008. gada 8. decembrī tika dibināts visu grupas uzņēmumu mātes uzņēmums ***AS Premia Foods***.
2009. gada janvārī *Saaremere Kala* sāka darbību Baltijas valstīs.
2010. gada 5. maijā *Premia Foods* akcijas sāka kotēt Tallinas biržā.

2014. gada 6. oktobrī tika paziņots, ka *Premia Foods* par 27,1 miljonu EUR pārdod saldējuma un saldēto produktu biznesu Latvijas piena pārstrādes uzņēmumu grupai *Food Union*. Uzņēmumiem *Nordic Foods Holding OÜ* un *Shiner Macost Ltd* tika pārdoti meitas uzņēmumi: *AB Premia KPC* (Lietuva), *AS Premia TKH* (Igaunija), *AS Premia FFL* (Latvija) un *OOO Hladokombinat No 1* (Krievija). Līdz tam brīdim aptuveni vienu ceturto daļu uzņēmuma apgrozījuma veidoja saldējums; 40 % — zivis un jūras produkti, bet 35 % — citas saldētās preces. *Premia* bija lielākais saldējuma ražotājs Igaunijā (40 % tirgus daļa) un Baltijas valstīs.
2014. gada 30. oktobrī *Premia Foods* akcionāri nolēma mainīt uzņēmuma nosaukumu uz ***AS PRFoods***.

2017. gada 26. jūnijā *PRFoods* ieguva Apvienotās Karalistes uzņēmumu *John Ross Jr. (Aberdeen) Limited* (*JRJ*) un *Coln Valley Smokery Limited* (*CVS*) kapitāldaļu vairākumu. *JRJ* bija viens no vadošajiem Skotijas lašu audzētājiem un pārstrādātājiem.
2017. gada 31. jūlijā *Saaremere Kala* nopirka Somijas zivju pārstrādes un zivju produktu tirdzniecības uzņēmumu *Oy Trio Trading Ab*.
2018. gada 29. jūnijā Igaunijas zivju un zivju produktu tirdzniecības meitas uzņēmums *GourmetHouse OÜ* tika apvienots ar *Vettel OÜ*.
2018. gada 6. jūlijā tika iegādāts 51 % Sāremā bāzētā zivju audzētāja *Redstorm OÜ* kapitāldaļu.
2019. gada 18. janvārī tika dibināts kopuzņēmums *Avamere Kalakasvatus OÜ* (50 %), lai jūrā pie Paldiski izveidotu zivju audzētavu.

2020. gada 31. janvārī Somijas zivju pārstrādes un zivju produktu tirdzniecības meitas uzņēmums *Trio Trading Ab Oy* tika apvienots ar *Heimon Kala Oy*.

*Premia Foods* Latvijā
----------------------

2000. gada 2. martā dibināts uzņēmums *AS FFL*. 2008. gada 25. janvārī tas pārdēvēts par *AS premia FFL*.
2014. gada oktobrī *Premia FFL* nonāca *Food Union* īpašumā.

Grupas struktūra
----------------

*PRFoods AS* meitas un asociētie uzņēmumi:

* *Saaremere Kala AS* (Igaunija), zivju segmenta pārvaldītājsabiedrība
	+ *Heimon Kala Oy* (Somija), zivju audzēšana, pārstrāde un zivju un zivju produktu tirdzniecība
		- *Överumans Fisk AB* (Zviedrija), zivju audzēšana, tirdzniecība
	+ *Vettel OÜ* (Igaunija), zivju ražošana, zivju un zivju produktu tirdzniecība
	+ *JRJ & PRF Limited* (85 %, Skotija), zivju segmenta pārvaldītājsabiedrība
		- *John Ross Jr. (Aberdeen) Limited* (100 %, Skotija), zivju pārstrāde un zivju produktu tirdzniecība
			* *Coln Valley Smokery Limited* (64 % pieder *JRJ & PRF*, 36 % — *John Ross*; Apvienotā Karaliste), zivju pārstrāde un zivju produktu tirdzniecība
	+ *Redstorm OÜ* (51 %, Igaunija), zivju audzēšana
	+ *Avamere Kalakasvatus OÜ* (50 %, Igaunija), zivju audzēšana

Atsauces
--------

1. ↑  Main Shareholders
2. ↑  Premia Foods
3. ↑  27 miljonus vērtā darījumā Food Union iegādājas Premia Foods Dienas Bizness, Lelde Petrāne, 2014. gada 6. oktobris
4. ↑  «Saimniecība». Arhivēts no oriģināla, laiks: 2014. gada 23. septembrī. Skatīts: 2014. gada 6. oktobrī.
5. ↑  Premia FFL, Akciju sabiedrība Lursoft
6. ↑  «Group Companies». Skatīts: 2020. gada 3. septembrī.

Ārējās saites
-------------

* *PRFoods* vietne

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Igaunija *Nasdaq Tallinn* Igaunijas uzņēmumi |
| --- |
|  |
| Oficiālais saraksts | 
* Arco Vara
* Coop Pank
* EfTEN Real Estate Fund III
* Ekspress Grupp
* Enefit Green
* Harju Elekter
* Hepsor
* LHV Group
* Merko Ehitus
* Nordecon
* PRFoods
* Pro Kapital Grupp
* Silvano Fashion Group
* Tallink Grupp
* Tallinna Kaubamaja
* Tallinna Sadam
* Tallinna Vesi

 |
|  |
| Otrais saraksts | 
* Nordic Fibreboard
* Trigon Property Development

 |
|  |
| Alternatīvais tirgus *First North* | 
* Airobot Technologies
* Bercman Technologies
* Clevon
* ELMO Rent
* Estonian Japan Trading Company
* Hagen Bikes Holding
* J. Molner
* Linda Nektar
* Modera
* Punktid Technologies
* Robus Group
* Saunum Group
* TextMagic

 |

 |